У гэтыя веснавыя дні старшыня СВК Алег Бурдук і галоўны аграном Раіса Яцулевіч большасць свайго рабочага дня праводзяць на палях гаспадаркі. – Сёлета яравыя культуры ў нас зоймуць 1363 гектары, – адзначае Раіса Мікалаеўна. – Зерневыя і зернебабовыя пасеяны на 656 гектарах. Паралельна з сяўбой займаемся падрыхтоўкай плошчаў пад кукурузу і цукровыя буракі, уносім мінеральныя і арганічныя ўгнаенні, праводзім падкормку азімых.